# Erling Braut Haaland

Erling Braut Haaland (noruec: Erling Haaland) (Leeds, 21 de juliol de 2000) és un futbolista noruec que juga com a davanter al Manchester City de la Premier league i a la selecció de Noruega.
Håland va començar la seva carrera el 2016 al Bryne FK, i l'any següent va fitxar pel Molde FK, on va jugar durant dos anys. El gener del 2019, el club austríac Red Bull Salzburg el va fitxar amb un contracte per cinc anys. En la Lliga de Campions de la UEFA 2019-20 es va convertir en el primer jugador adolescent en marcar gol durant cinc partits consecutius de Lliga de Campions.
Després d'una gran actuació durant la Copa del Món de Futbol sub-20 de 2019, en la qual va guanyar la Bota d'Or del campionat, Håland va debutar amb la selecció absoluta de Noruega el setembre de 2019.

## Primers anys

Haaland va néixer el 21 de juliol de 2000 a Leeds, West Yorkshire (Anglaterra), ja que el seu pare, Alfie Haaland, jugava llavors al Leeds United de la Premier League. El 2004, als tres anys, es va traslladar a Bryne, la ciutat natal dels seus pares a Noruega. A més de jugar a futbol des de petit, Haaland va practicar altres esports de nen, com l'handbol, el golf i l'atletisme, i, pel que sembla, quan tenia cinc anys va aconseguir el rècord mundial de salt de longitud de peu, amb una distància registrada d'1,63 metres el 2006.

## Carrera de club
### Bryne

Durant la temporada 2015-16, Håland va jugar per l'equip filial del Bryne FK, marcant 18 gols en 14 partits. Les seves actuacions amb el filial el van portar a debutar amb el primer equip amb només 15 anys, el 12 de maig de 2016 en un partit de la Lliga noruega de futbol contra el Ranheim. En total, Håland va jugar 16 partits amb el Bryne.

### Molde
#### Temporada 2017

L'1 de febrer de 2017, el Molde FK va anunciar el fitxatge de Håland. Va debutar el 26 d'abril de 2017 en un partit de la Copa noruega de futbol contra el Volda TI, on va marcar en la victòria per 3-2 del seu equip. El seu debut en la lliga va arribar el 4 de juny de 2017, entrant com a substitut al minut 71 de partit contra el Sarpsborg 08. 6 minuts més tard, va marcar el gol de la victòria, el qual va suposar el seu primer gol a l'Eliteserien. Håland va marcar el seu segon gol de la temporada el 17 de setembre, el gol de la victòria en un partit que va acabar 3-2 contra el Viking. La seva celebració dirigida als seguidors del Viking va fer que rebés les crítiques del seu company d'equip Björn Bergmann Sigurðarson. Håland va terminar la temporada amb 4 gols en 20 partits.

#### Temporada 2018

L'1 de juliol de 2018, Håland va marcar 4 gols contra el SK Brann durant els primers 21 minuts de partit, donant la victòria per 4-0 com a visitant al seu equip davant els qui llavors eren els líders invictes de la competició. El hat-trick va ser marcat en 11 minuts i 2 segons i tots quatre gols en 17 minuts i 4 segons. Un observador del Manchester United FC va presenciar el partit en directe. L'entrenador del Molde FK, Ole Gunnar Solskjær, després del partit va comparar l'estil de joc de Håland amb el de Romelu Lukaku, i va desvelar que el club havia refusat diverses ofertes per Håland de diferents clubs.
En el següent partit, el 8 de juliol, Håland va continuar amb la seva ratxa golejadora marcant dos gols contra el Vålerenga. Håland va marcar en la victòria del Molde a la Lliga Europa de la UEFA contra el KF Laçi per 3-0 el 26 de juliol. Degut a un esquinç de turmell, Håland no va participar en els últims tres partits de lliga de la temporada. Per les seves actuacions a l'Eliteserien 2018, Håland va rebre el premi a jugador revelació de la lliga. Va terminar la temporada 2018 com a màxim golejador del Molde amb 16 gols en 30 partits.

### Red Bull Salzburg

El 19 d'agost de 2018, el club austríac Red Bull Salzburg va anunciar que Håland fitxaria pel club l'1 de gener de 2019, signant un contracte per cinc anys. El 19 de juliol de 2019, Håland va marcar el seu primer hat-trick al club en una victòria 7-1 a la Copa austríaca de futbol contra el SC-ESV Parndorf, al qual va seguir el seu primer hat-trick a la Bundesliga austríaca el 10 d'agost, en una victòria 5-2 contra el Wolfsberger AC. Håland va marcar el seu tercer hat-trick amb el Red Bull Salzburg el 14 de setembre, en una victòria 7-2 contra el TSV Hartberg, elevant el seu rècord de la temporada a 11 gols en 7 partits de lliga, i tres dies després, en va marcar un altre, el seu quart amb el club, en el seu debut a la Lliga de Campions de la UEFA 2019-20 contra el Genk en una victòria 6-2.
Håland es va convertir en el segon adolescent en la història de la Lliga de Campions en marcar en els seus tres primers partits en la competició, després de Karim Benzema, marcant 1 gol contra el Liverpool i 2 contra el Napoli. Així, es va convertir en el primer jugador en marcar 6 gols en els seus primers tres partits a la Lliga de Campions. Més endavant, va marcar un gol contra el Napoli per convertir-se en el primer adolescent en marcar en quatre partits consecutius, i el quart jugador en fer-ho després de Zé Carlos, Alessandro Del Piero i Diego Costa. El 27 de novembre, va marcar un altre gol contra el Genk, per arribar als cinc partits consecutius i unir-se a Alessandro Del Piero, Serhí Rebrov, Neymar i Robert Lewandowski com a unics jugadors en aconseguir-ho.

### Borussia Dortmund

El 29 de desembre de 2019 es va anunciar el fitxatge de Håland pel Borussia Dortmund. Va debutar contra l'Augsburg el 18 de gener de 2020 entrant com a substitut al minut 56, marcant un hat-trick en 23 minuts per a donar la victòria al seu equip per 5-3. Es va convertir en el segon jugador en marcar un hat-trick en el seu debut a la Bundesliga amb el Dortmund, després de Pierre-Emerick Aubameyang.
El futbolista noruec ja ha superat la barrera dels 100 gols oficials i va encaminat a arribar als gols de Leo Messi i Cristiano Ronaldo. El noruec ja ha superat en hat-trick a les llegendes futbolístiques com Ricardo Kaká i Samuel Eto'o.

### Manchester City

L'any 2022 el Manchester City va fitxar Haaland per una xifra de 60 milions d'euros.

## Carrera internacional

Håland ha representat a Noruega en diverses categories. Amb la selecció sub-19, va marcar un hat-trick el 27 de març de 2018 contra Escòcia en una victòria per 5-4 per ajudar Noruega a aconseguir la classificació per al Campionat d'Europa de Futbol sub-19 de la UEFA de 2018.
El 22 de juliol de 2018, Håland va marcar amb Noruega sub-19 en un empat 1-1 contra Itàlia en el Campionat d'Europa de Futbol sub-19 de la UEFA de 2018. El 30 de maig de 2019, Håland va marcar 9 gols en la victòria per 12-0 de Noruega sub-20 contra Hondures en la Copa del Món de Futbol sub-20 de 2019 a Lublin, Polònia. Aquesta va suposar la major victòria de Noruega sub-20 en tota la història, i també la pitjor derrota d'Hondures sub-20. També va establir un nou rècord al Mundial sub-20, el de més gols marcats per un sol jugador en un partit, i també la major victòria d'un equip en la història del campionat. Tot i que els noruecs van ser eliminats a la fase de grups, i que Håland no va marcar en cap altre partit, va guanyar la Bota d'Or com a màxim golejador del torneig. El 30 de maig de 2019, Håland va marcar 9 gols en la victòria per 12-0 de Noruega sub-20 contra Hondures en la Copa del Món de Futbol sub-20 de 2019 a Lublin, Polònia. Aquesta va suposar la major victòria de Noruega sub-20 en tota la història, i també la pitjor derrota d'Hondures sub-20. També va establir un nou rècord al Mundial sub-20, el de més gols marcats per un sol jugador en un partit, i també la major victòria d'un equip en la història del campionat. Tot i que els noruecs van ser eliminats a la fase de grups, i que Håland no va marcar en cap altre partit, va guanyar la Bota d'Or com a màxim golejador del torneig.
Després de la seva actuació a la Copa del Món de Futbol sub-20 de 2019 i el seu bon estat de forma al Red Bull Salzburg marcant sis gols als primers quatre partits de la Bundesliga austríaca 2019-20, el 28 d'agost de 2019 Håland va ser convocat pel seleccionador Lars Lagerbäck amb la selecció de futbol de Noruega pels partits contra Malta i Suècia de classificació per al Campionat d'Europa de futbol 2020, i va debutar el 5 de setembre de 2019 contra Malta.

## Vida personal

Haaland és fill de l'exdefensa noruec del Nottingham Forest, el Leeds United FC i el Manchester City, Alf-Inge Håland, i de l'exatleta d'heptatló femení Gry Marita Braut. El seu cosí Jonatan Braut Brunes també és futbolista professional. Brunes es va convertir en el jugador més jove de la història a jugar amb el Bryne en un partit contra el KFUM d'Oslo el 16 de maig de 2016 a l'edat de 15 anys, 9 mesos i 9 dies, superant el rècord anterior establert per Haaland quatre dies abans. El seu cosí menor, Albert Tjåland, també és futbolista i ha registrat més de 60 gols en menys de 40 partits jugats amb l'equip juvenil del Molde.

## Estadístiques
### Club

Actualitzat al 30 de setembre de 2023
Partits i gols per temporada, club i competició :
| Club | Temporada | Lliga | Lliga | Lliga | Copa Nacional | Copa Nacional | Copa Lliga | Copa Lliga | Europa | Europa | Altres | Altres | Total | Total |
| Club | Temporada | Divisió | Partits | Gols | Partits | Gols | Partits | Gols | Partits | Gols | Partits | Gols | Partits | Gols |
| Bryne | 2016 | 1. divisjon | 16 | 0 | 0 | 0 | — | — | — | — | — | — | 16 | 0 |
| Molde | 2017 | Eliteserien | 14 | 2 | 6 | 2 | — | — | — | — | — | — | 20 | 4 |
| Molde | 2018 | Eliteserien | 25 | 12 | 0 | 0 | — | — | 5 | 4 | — | — | 30 | 16 |
| Molde | Total | Total | 39 | 14 | 6 | 2 | — | — | 5 | 4 | — | — | 50 | 20 |
| Red Bull Salzburg | 2018-19 | Bundesliga austríaca | 2 | 1 | 2 | 0 | — | — | 1 | 0 | — | — | 5 | 1 |
| Red Bull Salzburg | 2019-20 | Bundesliga austríaca | 14 | 16 | 2 | 4 | — | — | 6 | 8 | — | — | 22 | 28 |
| Red Bull Salzburg | Total | Total | 16 | 17 | 4 | 4 | — | — | 7 | 8 | — | — | 27 | 29 |
| Borussia Dortmund | 2019-20 | Bundesliga alemanya | 15 | 13 | 1 | 1 | — | — | 2 | 2 | — | — | 18 | 16 |
| Borussia Dortmund | 2020-21 | Bundesliga alemanya | 28 | 27 | 4 | 3 | — | — | 8 | 10 | 1 | 1 | 41 | 41 |
| Borussia Dortmund | 2021-22 | Bundesliga alemanya | 24 | 22 | 2 | 4 | — | — | 3 | 3 | 1 | 0 | 30 | 29 |
| Borussia Dortmund | Total | Total | 67 | 62 | 7 | 8 | — | — | 13 | 15 | 2 | 1 | 89 | 86 |
| Manchester City | 2022-23 | Premier League | 35 | 36 | 4 | 3 | 2 | 1 | 11 | 12 | 1 | 0 | 53 | 52 |
| Manchester City | 2023-24 | Premier League | 7 | 8 | 0 | 0 | 0 | 0 | 1 | 0 | 2 | 0 | 10 | 8 |
| Manchester City | Total | Total | 42 | 44 | 4 | 3 | 2 | 1 | 12 | 12 | 3 | 0 | 63 | 60 |
| Total de carrera | Total de carrera | Total de carrera | 198 | 157 | 21 | 17 | 2 | 1 | 37 | 39 | 5 | 1 | 263 | 215 |

### Internacional

Actualitzat a 12 de setembre de 2022
Noruega :
| Any | Partits | Gols |
| 2019 | 2 | 0 |
| 2020 | 5 | 6 |
| 2021 | 8 | 6 |
| 2022 | 8 | 9 |
| 2023 | 3 | 4 |
| Total | 26 | 25 |

## Palmarès
### Red Bull Salzburg

* 2 Lligues austríaques: 2018-19, 2019-20
* 2 Copes austríaques: 2018-19, 2019-20

### Borussia Dortmund

* 1 Copa alemanya: 2020-21

### Manchester City FC

* 1 Lliga de Campions de la UEFA: 2022-23
* 1 Supercopa d'Europa: 2023
* 2 Lligues angleses: 2022-23, 2023-24
* 1 Copa anglesa: 2022-23
* 1 Community Shield: 2024

### Individual

* 1 Bota d'Or: 2022-23 (36 gols)
* 1 Futbolista de l'any d'Àustria: 2019
* 1 Jugador de la temporada de la Lliga austríaca: 2019-20
* 1 Bota d'or del Mundial sub-20: 2019 (9 gols)
* 1 Jugador de la temporada de la Bundesliga: 2020-21
* 1 Jugador de la temporada de la Premier League: 2022-23
* 2 Botes d'or de la Premier League: 2022-23 (36 gols), 2023-24 (27 gols)
* 1 Premi Golden Boy: 2020
* 2 Equip de la temporada de la Lliga de Campions de la UEFA: 2020-21, 2022-23
* 1 Davanter de la temporada de la Lliga de Campions de la UEFA: 2020-21
* 2 Màxim golejador de la Lliga de Campions de la UEFA: 2020-21 (10 gols), 2022-23 (12 gols)
* 2 Màxim golejador de la Lliga de les Nacions de la UEFA: 2020-21 (6 gols), 2022-23 (6 gols)
* 2 11 de l'any per la FIFPRO: 2021, 2022
* 1 Equip de l'any per la IFFHS: 2022

## Referències

* ↑ «Derfor byttet han fra Håland til Haaland» (en noruec). Dagbladet, 19-09-2019. Arxivat de l'original el 3 febrer 2020. [Consulta: 19 desembre 2019].
* ↑ «Erling Haaland: Overview». ESPN. Arxivat de l'original el 27 novembre 2020. [Consulta: 27 novembre 2020].
* ↑ «Erling Haaland». Borussia Dortmund. Arxivat de l'original el 27 novembre 2020. [Consulta: 27 novembre 2020].
* 1 2 «FC Red Bull Salzburg - Servus in Salzburg, Erling Haland!» (en alemany). [Consulta: 29 novembre 2019].
* 1 2 Sport1.de. «Champions League: Erling Haaland von Red Bull Salzburg trifft auch gegen Neapel» (en alemany). [Consulta: 29 novembre 2019].
* 1 2 Fotballforbund, Norges. «Her er Norges landslagstropp mot Malta og Sverige» (en noruec). [Consulta: 29 novembre 2019].
* ↑ Cross, Beren «Wonderkid Haaland would pick Leeds United over Man Utd every time». , 09-07-2018 [Consulta: 22 novembre 2019].
* ↑ Hansen, Ole Jonny Eriksrud. «Erling Braut Haaland: – Har sagt til meg selv at jeg vil bli verdens beste spiller» (en noruec), 29-11-2018. Arxivat de l'original el 16 abril 2021. [Consulta: 31 octubre 2020].
* ↑ Rose, Gary «Erling Braut Haaland: Is Red Bull Salzburg striker really 'the next Zlatan Ibrahimovic'?». , 02-10-2019 [Consulta: 28 octubre 2019].
* ↑ «Erling Haaland: "I clicked with Jadon Sancho, Marco Reus and Thorgan Hazard straight away"». , 14-02-2020 [Consulta: 20 febrer 2021].
* ↑ Arora, Mudeet. «Stunning Report Reveals Erling Braut Haaland is a World Record Holder in Athletics», 19-02-2020. Arxivat de l'original el 16 abril 2021. [Consulta: 20 febrer 2021].
* 1 2 «In Profile: Erling Braut Håland» (en anglès). [Consulta: 29 novembre 2019].
* ↑ «Rødt kort og tap da Håland debuterte», 25-06-2018. Arxivat de l'original el 2018-06-25. [Consulta: 29 novembre 2019].
* ↑ «Håland klar for Molde FK». [Consulta: 29 novembre 2019].
* ↑ «Solskjær hyller stortalentet Erling Braut Håland (17): – Ekkel å spille mot» (en noruec bokmål). [Consulta: 29 novembre 2019].
* ↑ «Alfies sønn (16) fikk Molde-debut: Gult kort etter 65 sekunder» (en noruec bokmål). [Consulta: 29 novembre 2019].
* ↑ «Molde-helten (17) refses av lagkamerat: – Det får han ikke gjøre igjen» (en noruec bokmål). [Consulta: 29 novembre 2019].
* ↑ Hansen, Jonathan Simchai. «Haaland (17) herjet foran Manchester United-speider - scoret fire mål» (en noruec bokmål), 01-07-2018. [Consulta: 29 novembre 2019].
* ↑ Kelly, Ciaran. «Manchester United scout watches wonderkid Erling Haaland score FOUR goals», 02-07-2018. [Consulta: 29 novembre 2019].
* ↑ «Lekestue!». [Consulta: 29 novembre 2019].
* ↑ «Håland-scoring da Molde dominerte mot albanske Laci», 26-07-2018. [Consulta: 29 novembre 2019].
* ↑ «Skadet Haaland trolig ferdigspilt i Molde» (en noruec bokmål). [Consulta: 29 novembre 2019].
* ↑ «"Alle vinnerne på fotballfesten"» (en noruec). www.eliteserien.no, 25-11-2018. Arxivat de l'original el 2018-11-27. [Consulta: 29 novembre 2019].
* ↑ «Parndorf vs. Salzburg - 19 juliol 2019 - Soccerway». [Consulta: 29 novembre 2019].
* ↑ «Salzburg vs. Wolfsberger AC - 10 agost 2019 - Soccerway». [Consulta: 29 novembre 2019].
* ↑ «Salzburg vs. Hartberg - 14 setembre 2019 - Soccerway». [Consulta: 29 novembre 2019].
* ↑ sport, Guardian «Champions League roundup: Haaland makes history in Salzburg romp as Barça are held» (en anglès). The Guardian, 17-09-2019. ISSN: 0261-3077.
* 1 2 «Salzburg's Haaland matches Drogba's Champions League record | Goal.com». [Consulta: 29 novembre 2019].
* ↑ «Erling Haaland makes Champions League history» (en anglès), 27-11-2019. Arxivat de l'original el 2020-02-12. [Consulta: 29 novembre 2019].
* ↑ «El Dortmund ficha a Haaland» (en castellà), 29-12-2019. [Consulta: 29 desembre 2019].
* ↑ «FC Augsburg 3-5 Borussia Dortmund: Erling Braut Haaland scores hat-trick on debut» (en anglès). BBC Sport, 18-01-2020.
* ↑ CNN, Matias Grez. «Teen sensation Erling Braut Håland scores debut hat-trick to save Borussia Dortmund». [Consulta: 24 gener 2020].
* ↑ UEFA.com. «Erling Braut Haaland - - sub-19 EURO» (en anglès). [Consulta: 29 novembre 2019].
* ↑ Online, Record Sport. «Scotland sub-19s miss out on Euro 2019 place after incredible defeat to Norway», 27-03-2018. [Consulta: 29 novembre 2019].
* ↑ UEFA.com. «Italy-Norway | Under-19» (en anglès). [Consulta: 29 novembre 2019].
* 1 2 «Erling Braut Haaland: Norway player scores nine goals in sub-20 World Cup win» (en anglès). , 30-05-2019.
* 1 2 FIFA.com. «FIFA U-20 World Cup Poland 2019 - Matches - Norway - Honduras - FIFA.com» (en anglès britànic). Arxivat de l'original el 2019-05-17. [Consulta: 29 novembre 2019].
* 1 2 «FIFA U-20 World Cup 2019: Erling Haaland scores record triple hat-trick as Norway thrash Honduras 12-0» (en anglès), 31-05-2019. Arxivat de l'original el 2019-05-31. [Consulta: 29 novembre 2019].
* 1 2 FIFA.com. «FIFA U-20 World Cup 2019 - News - Lee, Lunin headline award winners at Poland 2019 - FIFA.com» (en anglès britànic). Arxivat de l'original el 2019-06-17. [Consulta: 29 novembre 2019].
* ↑ «Molde starlet Erling Braut Haland wants to follow father Alf-Inge and play for Leeds United.». Talksport, 10-02-2017. Arxivat de l'original el 4 gener 2018. [Consulta: 3 gener 2018].
* ↑ Fotballforbund, Norges. «Jonatan Braut Brunes – Profil» (en noruec). [Consulta: 20 agost 2021].
* ↑ Sel, Tarjei. «Tidenes to yngste seriedebutanter» (en noruec), 16-05-2016. [Consulta: 20 agost 2021].
* ↑ «Haaland's cousin is making waves in Norway... with 64 goals in 37 matches!». Marca, 05-03-2021. Arxivat de l'original el 7 març 2021. [Consulta: 7 març 2021].
* ↑ «Norway - E. Håland - Profile with news, career statistics and history - Soccerway». [Consulta: 29 novembre 2019].
* ↑ Strack-Zimmermann, Benjamin. «Erling Braut Håland» (en anglès). [Consulta: 29 novembre 2019].
* ↑ «Erling Braut Håland» (en anglès). [Consulta: 12 abril 2021].

## Enllaços externs

* Fitxa d'Erling Braut Haaland al web del Borussia Dortmund
Erling Haaland - Premis i guardons :
Guanyadors del premi Golden Boy
2003: Van der Vaart
2004: Rooney
2005: Messi
2006: Fàbregas
2007: Agüero
2008: Anderson
2009: Pato
2010: Balotelli
2011: Götze
2012: Isco
2013: Pogba
2014: Sterling
2015: Martial
2016: Sanches
2017: Mbappé
2018: De Ligt
2019: João Félix
2020: Haaland
2021: Pedri
2022: Gavi
2023: Bellingham
2024: Yamal
Bota d'Or europea1968: Eusébio | 1969: Jèkov | 1970: Müller | 1971: Skoblar | 1972: Müller | 1973: Eusébio | 1974: Yazalde | 1975: Georgescu | 1976: Kaiafas | 1977: Georgescu | 1978: Krankl | 1979: Kist | 1980: Vandenbergh | 1981: Slavkov | 1982: Kieft | 1983: Gomes | 1984: Rush | 1985: Gomes | 1986: van Basten | 1987: Cămătaru | 1988: Çolak | 1989: Mateuţ | 1990: Sánchez/Stòitxkov | 1991: Pančev | 1992: McCoist | 1993: McCoist | 1994: Taylor | 1995: Avetisyan | 1996: Endeladze | 1997: Ronaldo | 1998: Makhlàs | 1999: Jardel | 2000: Phillips | 2001: Larsson | 2002: Jardel | 2003: Makaay | 2004: Henry | 2005: Henry/Forlán | 2006: Toni | 2007: Totti | 2008: C Ronaldo | 2009: Forlán | 2010: Messi | 2011: C Ronaldo | 2012: Messi | 2013: Messi | 2014: C Ronaldo/Luis Suárez | 2015: C Ronaldo | 2016: Luis Suárez | 2017: Messi | 2018: Messi | 2019: Messi | 2020: Immobile | 2021: Lewandowski | 2022: Lewandowski | 2023: Haaland | 2024: Kane
Jugador de l'any de la Premier League
1995: Shearer
1996: Schmeichel
1997: Juninho
1998: Owen
1999: Yorke
2000: Phillips
2001: Vieira
2002: Ljungberg
2003: van Nistelrooy
2004: Henry
2005: Lampard
2006: Henry
2007: Ronaldo
2008: Ronaldo
2009: Vidić
2010: Rooney
2011: Vidić
2012: Kompany
2013: Bale
2014: Suárez
2015: Hazard
2016: Vardy
2017: Kanté
2018: Salah
2019: Van Dijk
2020: De Bruyne
2021: Dias
2022: De Bruyne
2023: Haaland :